text: 賴以少寬民力，省歲漕，其於國用不為，無助臣請於淮南一帶，湖蕩之間，沮洳之地，蘆葦之場，盡數以為屯田，遣官循行其地，度地勢高下，測泥塗淺深，召江南無田之民，先度地勢因宜制便，先開為大河，闊二三丈者，以通於海，又各開中河八九尺者，以達於大河，又隨處各開小河四五尺者，以達於中河，使水有所洩，然後於其低窪不可耕作之處，浚深以為湖，蕩及於原近舊湖之處疏通其水，使有所瀦，或為隄以限水，或為堰以蓄水，或為斗門以放水，俱如江南之制，民之無力者，給以食田成之後，依官田以起科民之有力者，計其庸田成之後，依民田以出稅。